

**"ЕВРАЗИЯ-ПРЕСС" республикалық редакция-баспа корпорациясын құру туралы**

***Күшін жойған***

Қазақстан Республикасы Президентiнiң Қаулысы 1994 жылғы 18 мамыр N 1703. Күші жойылды - ҚР Президентінің 2006.01.09. N 1696 жарлығымен.

      Мемлекеттiк басқару органдары құрған бұқаралық ақпарат баспа құралдарының құрылымын жетiлдiру, олардың нарыққа көшу жағдайында ойдағыдай жұмыс iстеу үлгiсiн пысықтау, Қазақстан және одан тысқары жерлерде болып жатқан жаңа қоғамдық-саяси және экономикалық процестердi неғұрлым жүйелi әрi толығырақ жазып көрсету, бiрыңғай евразиялық ақпарат кеңiстiгiн қалыптастыру мақсатында қаулы етемiн:

      1. "Азия", "Казахстанская правда" газеттерi, "Азия-пресс" ақпарат агенттiгi, сондай-ақ ерiктiлiк негiзiнде оған кiретiн кәсiпорындар мен ұйымдар құрамында "Евразия-пресс" республикалық редакция-баспа корпорациясы құрылсын.

      2. "Евразия-пресс" республикалық корпорациясының басшысын Қазақстан Республикасының Президентi тағайындайды және босатады деп белгiленсiн.

      3. Қазақстан Республикасының Министрлер Кабинетi:

      - екi айлық мерзiмде "Евразия-пресс" республикалық редакция-баспа корпорациясы туралы" ереженi бекiтсiн;

      - корпорацияның материалдық-техникалық базасын нығайту жөнiнде шаралар қолданып, корпорацияға кiретiн газеттердiң ағымдағы қызметiн бюджеттен қаржыландыру көлемiн қайта қарайтын болсын.

      4. Қазақстан Республикасының Мемлекеттiк мүлiк жөнiндегi мемлекеттiк комитетi:

      - қазiргi уақытта "Азия" және "Казахстанская правда" газеттерiнiң пайдалануындағы мемлекеттiк мүлiктi иелену, пайдалану және басқару құқығын мемлекет атынан жарна ретiнде корпорацияға беретiн болсын;

      - екi айлық мерзiм iшiнде "Евразия-пресс" республикалық

корпорациясының құрылтай құжаттарының пакетiн бекiтсiн.

      5. Орталық мемлекеттiк басқару органдары, облыстардың, Алматы және Ленинск қалаларының әкiмдерi корпорациясының қызметiне байланысты мәселелердi жедел шешiп отыруға жәрдем көрсететiн болсын.

*Қазақстан Республикасының*

*Президентi*

*Алматы. 1994 жылғы 18 мамыр*

*N 1703*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК